Испаниядаги турнирда қозоғистонлик теннисчилар ўзаро тўқнаш келишади
Дунёнинг 129-ракеткаси, ушбу мусобақанинг 6-ракеткаси Т.Скатов жаҳон рейтингида 269-ўринни эгаллаб турган Польша вакили Даниэль Михальскидан 6:1, 5:7, 6:3 ҳисобида устун келди.
Дунёнинг 242-ракеткаси Михаил Кукушкин рейтингда 741-ўринни эгаллаб турган испаниялик 21 ёшли Диего Аугусто Баррето Санчес билан куч синашди. Бу ерда қозоғистонлик теннисчи рақибини 6:4, 6:4 ҳисобида мағлуб этди. Икки соатдан ортиқ давом этган мусобақада М.Кукушкин 3 та эйс амалга оширди ва 14 та брейк-пойнтнинг бештасини ишлатди.
Энди Тимофей Скатов ва Михаил Кукушкин ғолиби чорак финалга йўл олади.
Эслатиб ўтамиз, аввалроқ Анна Данилина АҚШ очиқ чемпионатида аралаш баҳслар бўйича ярим финалга йўлланма олгани ҳақида хабар берган эдик.
Шунингдек, Елена Рибакина Live рейтингида учинчи ўринга кўтарилди.
Муаллиф: Ғайсағали Сейтақ